Eesti Üliõpilaste Seltsi album

Eesti Üliõpilaste Seltsi album on Eesti Üliõpilaste Seltsi koostatav väljaanne, mis ilmub alates 1889. aastast. 2020. aastal ilmus XX EÜSi album.

 Ajalugu 
Idee avaldada seltsi "Toimetused" käis välja Paul Undritz 1883. aastal.Toomas Hiio. Eesti Üliõpilaste Seltsi albumitest ja muudest perioodilistest väljaannetest ning EÜSi XVIII albumist. EÜSi album XVIII Asjad ei liikunud aga edasi, kuni 1888. aastal valiti peatoimetajaks Villem Reiman, kelle eestvedamisel ilmus 1889. aastal Jakob Hurda 50. sünnipäevale pühendatud album.Tõnis Arro. Saaresõna. EÜSi album XX 2000 eksemplaris trükitud raamat sisaldas tekste muinasvara kogumise ja uurimise teemadel ning Hurdale pühendatud luuletust.

Reiman toimetas järgnenud kuus seltsi albumit ning oli ühtlasi kaheksa artikliga esimese seitsme albumi kõige viljakam autor. Need albumid olid pühendatud keeleuurijale Eduard Ahrensile (1894), rahvuseepose autori Fr. R. Kreutzwaldi mälestusele (1895), kirjamehe Fr. R. Faehlmanni 100. sünniaastapäevale (1899), koolmeister Jaan Jungile (1900), luuletaja Kristjan Jaak Petersonile (1901) ja Tartu Ülikooli saja-aastase tegevuse tähistamisele (1902). Reimani eestvedamisel hakkasid 1896. aasta lõpul ilmuma ka "Sirvilauad", mida saatis suurem kommertsedu ja mis jätkasid ilmumist kuni 1920. aastani.Eesti Üliõpilaste Seltsi albumid EÜS (vaadatud 6. aprillil 2020)

1910. aastal avaldatud kaheksas EÜSi album oli loodusteadusliku suunitlusega ja pühendatud Charles Darwini 100. sünniaastapäevale ning 1915. aastal trükist tulnud üheksas album lahkas rahvusküsimust. Sellele järgnes albumite väljaandmises pikem paus.

1934. aastal avaldatud kümnes album oli pühendatud Eesti lipu pühitsemise 50. aastapäevale ning 1940. aastal ilmunud üheteistkümnes album märkis EÜSi 70. aastapäeva ja käsitles Eesti riigi probleeme.

EÜSi vanematekogu kirjastamisel ilmusid paguluses albumid XII–XVI. Ka 1996. aastal välja antud XVII albumi toimetamisel on esindatud nii Kanada (Edgar Heinsoo) kui ka Eesti (Toomas Hiio).

EÜSi 130. aastapäeva puhul 2000. aastal ilmunud XVIII albumi panid kokku Olari Koppel, Andrus Kivirähk ja Toomas Hiio ning 2009. aastal EÜSi üleilmseks kokkutulekuks avaldatud XIX albumi koostasid Kalmar Kurs ja Tõnis Arro. 2020. aastal ilmus EÜSi 150. aastapäeva puhul XX album, mille toimetasid Tõnis Arro, Toomas Kiho ja Kaarel Tarand.

 Albumid 
 Eesti Üliõpilaste Seltsi album. Esimene leht. Tartus, 1889. Trükitud K. A. Hermann’i kulu- ja kirjadega
 Eesti Üliõpilaste Seltsi album. Teine leht. Jurjevis (Tartus). Trükitud Eesti Üliõpilaste Seltsi kulul. 1894
 Eesti Üliõpilaste Seltsi Album. Kolmas leht. Tartus. Trükitud Eesti Üliõpilaste Seltsi kuluga. 1895
 Eesti Üliõpilaste Seltsi Album. Neljas leht. Jurjevis (Tartus). Trükitud Eesti Üliõpilaste Seltsi kuluga. 1899
 Eesti Üliõpilaste Seltsi Album. Viies leht. Jurjevis (Tartus). Trükitud Eesti Üliõpilaste Seltsi kuluga. 1900
 Eesti Üliõpilaste Seltsi Album. Kuues leht. Jurjevis (Tartus). Eesti Üliõpilaste Seltsi kirjastus. 1901
 Eesti Üliõpilaste Seltsi Album. Seitsmes leht. Jurjevis (Tartus). Trükitud Eesti Üliõpilaste Seltsi kuluga. 1902
 Eesti Üliõpilaste Seltsi Album VIII. Loodusteaduse osakonna väljaanne. "Postimehe" trükk, Tartus 1910
 Eesti Üliõpilaste Seltsi Album IX. Rahvusküsimus I. Eesti Üliõpilaste Seltsi Kodumaa Tundmaõppimise Osakonna ülesandel toimetanud V. Ernits. Jurjevis, 1915. Eesti Üliõpilaste Seltsi kirjastus
 Eesti Üliõpilaste Seltsi Album X. Tartus 1934. Eesti Üliõpilaste Seltsi kirjastus. Toimetus: Artur Luha, Gustav Ränk, Erich Suurväli (tegevtoimetaja)
 Eesti Üliõpilaste Seltsi Album XI. Tartus 1940. Eesti Üliõpilaste Seltsi kirjastus. Toimetus: Hans Kruus, Karl Lipping, Eduard Roone, Artur Taska
 Eesti Üliõpilaste Seltsi Album XII. Stokholm 1955. Eesti Üliõpilaste Seltsi Vanematekogu kirjastus. O. Mänd (toimetaja)
 Eesti Üliõpilaste Seltsi Album XIII. Eesti Üliõpilaste Seltsi  Vanematekogu kirjastus. Stockholm 1960. Toimetus: Leo Urm, Madis Üürike
 Eesti Üliõpilaste Seltsi Album XIV. New York 1965. Eesti Üliõpilaste Seltsi Vanematekogu kirjastus. Toimetaja: Rein Taagepera
 Eesti Üliõpilaste Seltsi Album XV. Stokholm 1970. Eesti Üliõpilaste Seltsi Vanematekogu kirjastus. Toimetajad: Leo Urm ja Madis Üürike
 Eesti Üliõpilaste Selts 1870–1990. Album XVI. Tegevtoimetaja Leo Urm. Toimetuse liikmed Harri Härm ja Vello Mänd. Eesti Üliõpilaste Seltsi Vanematekogu kirjastus. Stockholm 1990
 Eesti Üliõpilaste Selts 1870–1995. Album XVII. Toimetaja Kanadas Edgar Heinsoo. Toimetaja Eestis Toomas Hiio. Eesti Üliõpilaste Seltsi Kirjastus. Tartu 1996
 Eesti Üliõpilaste Seltsi Album XVIII. Eesti ja Eesti Üliõpilaste Selts mööduval ja tuleval sajandil. Tartu–Tallinn 2000. Toimetuskolleegium "Eesti Üliõpilaste Seltsi Vilistlaskogu kirjanduskomisjon Olari Koppel, Andrus Kivirähk, Toomas Hiio"
 Eesti Üliõpilaste Seltsi XIX album. EÜS Kirjastus. 2009. Toimetajad: Tõnis Arro ja Kalmar Kurs
 Eesti Üliõpilaste Seltsi XX album. EÜS Kirjastus. 2020. Toimetus: Tõnis Arro (peatoimetaja), Toomas Kiho ja Kaarel Tarand

 Viited 

 Välislingid 
 Eesti Üliõpilaste Seltsi albumid
 Eesti Üliõpilaste Seltsi XX albumi esitlus YouTube, 2020

Kategooria:Eesti raamatusarjad
Kategooria:Eesti Üliõpilaste Selts